钦定古今图书集成/明伦汇编/人事典/第065卷 > 中论 > 《悼夭赋》〈有序〉魏·文帝
## 钦定古今图书集成/明伦汇编/人事典/第065卷 > 中论 > 《悼夭赋》〈有序〉魏·文帝

族弟文仲亡时年十一。母氏伤其夭逝，追悼无已。余以宗族之爱，乃作斯赋。

气纡结以填胸，不知涕之纵横。“时徘徊于旧处，睹《灵
衣》之在床，感遗物之如故，痛尔身之独亡，愁端坐而
无聊，心戚戚而不宁，步广厦而踟蹰，览萱草于中庭。
悲风萧其夜起，秋气憯以厉精。仰瞻天而太息，闻别
鸟之哀鸣。”